Az aréna egyik legnagyobb eseménye a 2008-as Eurovíziós Dalfesztivál megrendezése volt. A döntő utolsó estéjén több mint 20.000 néző foglalt helyet a lelátókon. Több nagy sportesemény otthonául is szolgált a csarnok, így például a 2005–ös férfi röplabda-Európa-bajnokság, a 2007–es asztalitenisz-Európa-bajnokság és a 2007–es cselgáncs-Európa-bajnokság házigazdája is volt. A 2009–es Universiade 69 helyszíne között is helyt kapott, itt tartották a nyitó- és záróünnepséget, valamint a kosárlabda versenyt.